Ёшка Гвардыёл

**Ёшка Гва́рдыёл** (;  23 студзеня 2002 году) — харвацкі футбаліст, абаронца ангельскага клюбу «Манчэстэр Сіці» і нацыянальнай зборнай Харватыі. Не зважаючы на тое, што пераважна гулец займае пазыцыю цэнтральнага абаронца, ён часта гуляе на пазыцыі левага абаронцы. Гвардыёл лічыцца адным з найлепшых абаронцаў у сьвеце, вядомы сваімі фізычнымі здольнасьцямі, добрым выбарам пазыцыі і эфэктыўным апекаваньнем супернікаў.

## Кар’ера
### Клюбная
Гвардыёл пачаў займацца футболам у веку сямі гадоў. У той час хлопчык быў заўважаны клюбамі «Лякаматыва» і «Заграб», аднак сям’я атрымала прапанову ад заграбскага «Дынама», якую ягоная сям’я прыняла. У дынамаўскай акадэміі Гвардыёл звычайна ставіўся на пазыцыю левага абаронцы або цэнтральнага абаронцы, аднак у хуткім часе быў пераведзены на пазыцыю цэнтральнага абаронцы. Зь цягам часу абаронца прыцягнуў увагу шэрагу эўрапейскіх клюбаў, а ў кастрычніку 2019 году быў уключаны газэтай *[[The Guardian]]* у сьпіс маладых талентаў *Next Generation*.

Гвардыёл дэбютаваў у чэмпіянаце за асноўную каманду «Дынама» 18 кастрычніка 2019 году ў матчы супраць «Горыцы», які скончыўся зь лікам 4:2. Абаронца выйшаў на пляцоўку замест Марыё Гаўранавіча на 87-й хвіліне. У сваім другім матчы за клюб 2 лістапада футбаліст улучыў мяч у браму ў пераможным матчы супраць запрэшыцкага «Інтэру», які скончыўся зь лікам 1:0. У гэты ж час Гвардыёл гуляў за юнацкую каманду, якая выступала ў эўракубках. У сэзоне 2020—2021 гадоў гулец трывала заняў месца ў першай адзінаццатцы. Пры гэтым на пачатку сэзону стала вядома, што харват склаў угоду з «РБ Ляйпцыгам», які мусіў выкласьці 16 млн эўра.

Гвардыёл дэбютаваў у Бундэсьлізе 20 жніўня 2021 году ў матчы супраць «Штутгарта» (4:0), згуляўшы ўвесь матч. Ён хутка замацаваўся ў стартавым складзе «РБ Ляйпцыгу» і прыцягнуў да сябе ўвагу сваімі добрымі выступамі. 15 верасьня гулец згуляў у Лізе чэмпіёнаў у матчы супраць «Манчэстэр Сіці». 11 сьнежня абаронца здабыў свой дэбютны гол у кашулі нямецкага клюбу ў матчы супраць мёнхэнглядбаскай «Барусіі». Гульня скончылася зь лікам 4:1. Да сканчэньня сэзону Гвардыёл дапамог «РБ Ляйпцыгу» здабыць Кубак Нямеччыны і дакрочыць да паўфіналу Лігі Эўропы. 1 верасьня харват падоўжыў кантракт з «РБ Ляйпцыгам» да 2027 году, пры гэтым клюб адхіліў прапанову «Чэлсі» ў памеры 90 мільёнаў эўра. 25 кастрычніка гулец забіў свой першы гол у Лізе чэмпіёнаў у пераможным матчы супраць «Рэалу».

5 жніўня 2023 году клюб Прэм’ер-лігі «Манчэстэр Сіці» абвесьціў аб складаньні пяцігадовай ўгоды з Гвардыёлам. Пры гэтым сума трансфэру не раскрывалася, але, як паведамлялася, кошт футбаліста склаў каля 77 млн фунтаў стэрлінгаў, што, такім чынам, зрабіла Гвардыёла другім самым дарагім абаронцам у сьвеце. За новы клюб абаронца дэбютаваў 11 жніўня ў матчы супраць «Бэрнлі», зьявіўшыся на поле замест Рыка Льюіса на 79-й хвіліне. Запачаткаваў свае выступы ў стартавым складзе ангельцаў у матчы за Супэркубак УЭФА 2023 году супраць «Сэвільлі», адгуляўшы ўсе 90 хвілінаў, а ягоная дружына перамагла зь лікам 5:4 па пэнальці пасьля нічыёй 1:1 у асноўны час. Праз тры дні ён згуляў хатні матч у матчы супраць «Ньюкасл Юнайтэд». 6 верасьня Гвардыёл быў адным з намінантаў на Залаты мяч 2023 году.

### Міжнародная
Як малады талент абаронца прайшоў амаль праз усе юнацкія і моладзевыя зборныя сваёй радзімы. 6 чэрвеня 2021 году дэбютаваў у складзе зборнай Харватыі ў таварыскім матчы супраць зборнай Бэльгіі, зьявіўшыся на поле замест Борны Барышыча. Ужо празь месяц абаронца выйшаў у першай адзінаццатцы ў матчы супраць зборнай Ангельшчыны на чэмпіянаце Эўропы 2020 году, які ладзіўся ўлетку 2021 году. На той момант Гвардыёлу было 19 гадоў.

## Дасягненьні
**«Дынама»**:
* Чэмпіён Харватыі: 2020, 2021
* Уладальнік Кубка Харватыі: 2021
* Уладальнік Супэркубка Харватыі: 2019

**«РБ Ляйпцыг»**:
* Уладальнік Кубка Нямеччыны: 2022, 2023

**«Манчэстэр Сіці»**:
* Чэмпіён Ангельшчыны: 2024
* Уладальнік Кубка футбольнай лігі: 2026
* Уладальнік Супэркубка Ангельшчыны: 2024
* Уладальнік Супэркубка Эўропы: 2023
* Пераможца клюбнага чэмпіянату сьвету: 2023

## Крыніцы

## Вонкавыя спасылкі
* 
* 
* 

Катэгорыя:Харвацкія футбалісты